Eliza McCardle Johnson

Eliza Johnson (født: McCardle; 4. oktober 1810 – 15. januar 1876) var USAs førstedame fra 1865 til 1869 og ektefellen til Andrew Johnson, den 17. Presidenten i USA.

Eliza ble født i Telford i Tennessee, USA. Hun var eneste barn av John McCardle, en skomaker, og Sarah Phillips. Hennes far døde da Eliza fortsatt var i tenårene. Hun vokste opp i Greeneville, Tennessee med sin mor. En dag i september 1826 oppdaget hun at Andrew Johnson og hans familie var på vei til byen. Det skal visstnok ha vært kjærlighet ved første blikk, og 17. mai 1827, bare et halv år senere giftet de seg. Andrew Johnson var da 18 år Eliza McCardle 16 år. Bryllupet var hjemme hos brudens mor i Greeneville. Mordekai Lincoln, en fjern slektning av Abraham Lincoln, var prest i bryllupet.

Ekteparet fikk tre sønner og to døtre, alle født i Greeneville:

 Martha Johnson (1828-1901)
 Charles Johnson (1830-1863) 
 Mary Johnson (1832-1883)
 Robert Johnson (1834-1869)
 Andrew Johnson, Jr (1852-1879)

Hun støttet sin mann i hans politiske karriere, men prøvde selv å unngå offentlige opptredener. Andrew Johnson var Abraham Lincolns visepresident. Under den amerikanske borgerkrigen beordret sørstatsmyndighetene henne til å forlate sitt hjem i Greeneville, hun flyttet da til Nashville, Tennessee. Da Lincoln ble drept i 1865 ble ektemannen president.

Et par måneder etter at hennes mann ble president, flyttet hun inn sammen med ham i Det hvite hus, men hun var ikke i stand til å tjenestegjøre som førstedame på grunn av hennes dårlige helsetilstand etter tuberkulose. Hun holdt seg for det meste til soverommet, og overlot gjøremål til datteren Martha Johnson Patterson. Fru Johnson viste seg offentlig som førstedame bare to ganger: ved et mottak for Dronning Emma av Kongeriket Hawaii det 2. januar 1866, og ved feiringen av presidentens 59-årsdag den 29. desember 1867.

Hun døde den 15. januar 1876, i en alder av 65 år, mindre enn seks måneder etter at hennes ektemann døde.

Referanser 

Personer fra Washington County i Tennessee
USAs førstedamer
Visepresidentens ektefelle (USA)